
# Казан паркларында Djinn City, «Мануш-мануш», «Австралия» төркемнәре чыгыш ясый

26 һәм 27 августта Казан халкын һәм кунакларын музыка коллективлары чыгышлары, мастер-класслар, спектакльләр һәм музыкаль лаборатория көтә.

WorldSkills кысаларында 26-27 август көннәрендә Казанның өч паркында шәһәр халкы һәм кунаклары өчен «Djinn City», «Мануш-мануш» һәм «Австралия» джаз-оркестры чыгыш ясаячак. Бу хакта Парклар һәм скверлар дирекциясе хәбәр итә.

26 августта Горки-Әмәт урманында 16.00 сәгатьтән 21.00 сәгатькә кадәр «Казан Экспо»дан өстәл футболы уены буенча чемпионат һәм «Злачное место» квартеты һәм Djinn City төркеме чыгышлары трансляцияләнә. Биредә шулай ук товарлар һәм сувенирлар белән остаханәләр эшләячәк.

Бүген Горький паркында 16.00 сәгатьтән 22.00 сәгатькә кадәр WorldSkills остаханәләре, фудмаркет, 17.00 сәгатьтән 18.00 сәгатькә кадәр «Ачык кухня» проекты кысаларында кулинария мастер-класслары оештырыла. Шулай ук биредә Балкан мәдәнияте көне: бию мастер-класслары, Just Brass оркестры чыгышы һәм «Мануш-мануш» чегән джаз-оркестры концерты була.

Кабан күле яр буенда мәдәни программа 17.00 сәгатьтән 22.30 сәгатькә кадәр дәвам итәчәк. Теләге булганнар «Смена» китап лавкасына һәм лекторийга бара, Кариев театрыннан «Галиябану» спектаклен һәм «Татармультфильм» мультфильмнарын карый ала. 21.00 сәгатьтә «Мануш-мануш» чегән джаз-оркестры концерты һәм бию мастер-класслары узачак.

Иртәгә, 27 августта, Горки-Әмәт урманындагы чаралар 12.00 сәгатьтән башлана һәм 22.00 сәгатькә кадәр дәвам итәчәк. Товарлар һәм сувенирлар белән остаханәләр ачылачак, «Изолента» берләшмәсенең музыкаль лабораториясе, DJ диджей-курслар һәм DJ Булат Bubblegumдан мастер-класслар, шулай ук Мити Бурмистровтан иҗади мастер-класс узачак.

Кичке сәгать алтыдан тугызга кадәр WorldSkills Kazan 2019 ябылу тантанасының трансляциясен карарга мөмкин, ә 20.00 сәгатьтән 22.00 сәгатькә кадәр диджей-DJ Dima Midborn- сет яңгыраячак.

Горький паркында 12.00 сәгатьтән башлап WorldSkills остаханәләре мастер-класслар һәм иҗади интерактивлар эшләячәк, «Ачык кухня» проекты кысаларында кабат кулинария мастер-класслары узачак. 18.00дән 22.00 сәгатькә кадәр барлык кунакларны диджей-винил пластинкаларында сет, Куба музыкасы һәм «Австралия» кавер-төркеменең чыгышы көтә.

13.00 сәгатьтә Кабан яр буенда «Угол» иҗат лабораториясеннән «БукаЖка» спектакле була, аннан соң күргәзмә плакатлары һәм «Татар биюе» буенча мастер-класс узачак. Шулай ук 14.30 һәм 16.30 сәгатьләрдә Sforzando фондының ике концерты да була.

*Бу хакта тулырак: https://tatar-inform.tatar/news/2019/08/26/192289/*

Следите за самым важным и интересным в Telegram-каналеТатмедиа

## Нет комментариев
Казан паркларында Djinn City, «Мануш-мануш», «Австралия» төркемнәре чыгыш ясый